১৯২৪ চনত কবিতা পুথি New Hampshire: A Poem with Notes and Grace Notesৰ বাবে তেওঁ প্ৰথম বাৰৰ বাবে পোলিৎজাৰ বঁটা পাইছিল। ইয়াৰ পিছত ১৯৩১ চনত Collected Poemsৰ বাবে, ১৯৩৭ চনত A Further Rangeৰ বাবে আৰু ১৯৪৩ চনত A Witness Treeৰ বাবে পোলিৎজাৰ বঁটা (Pulitzer Prize Website) পাইছিল।

ভাৰতৰ বিভাজনৰ সময়ত মাউৰা হৈ পৰা মিলখা সিং নিজৰ কষ্টৰ বলেৰে পিছলৈ ভাৰতৰ ক্ৰীড়া জগতৰ তাৰকা হৈ পৰিছিল। ২০০৮ চনত সাংবাদিক ৰোহিত ব্ৰিজনাথে তেওঁক ""ভাৰতৰ সৰ্বকালৰ শ্ৰেষ্ঠ এথ্‌লিট"" আখ্যা দিয়ে। ২০১২ চনত দ্য ইণ্ডিপেণ্ডেণ্ট কাকতে কয় যে ""ভাৰতৰ সকলোতকৈ সন্মানীয় অলিম্পিয়ানজন এজন সাহসী পৰাজয়ী""।

আৰ্মেনিয়া এখন চাৰিওফালেৰে মাটিৰে আৱৰা দেশ। আৰ্মেনিয়া ৰাষ্ট্ৰসংঘ, এচিয়ান ডেভেলপ্মেন্ট বেংক, ৱৰ্ল্ড ট্ৰেড অৰ্গেনাইজেচন আদি ৪০টা সংগঠনৰ সক্ৰিয় সদস্য।

ভাষাগত ভাবে দিনৰ সূৰ্যৰ পোহৰেৰে আলোকিত অংশ হ’ল ""দিন"" আৰু অন্ধকাৰ ভাগ ৰাতি (ৰজনী)। সেই ক্ষেত্ৰত গোটেই দিন-ৰাতি বুলি ক’লে সম্পূৰ্ণ ২৪ ঘণ্টা বুজায়।

বেজবৰুৱাৰ আটাইকেইখন বুৰঞ্জীমূলক নাটকতে শ্বেইক্সপীয়েৰৰ নাটকৰ প্ৰভাৱ অসীম। শ্বেইক্সপীয়েৰৰ নাটকৰ আৰ্হিতে বেজবৰুৱাই নাটকবোৰত উপ-কাহিনীৰ সংযোগ কৰিছে। এই নাটকখনত সেউতী আৰু দিলিহিয়াল ফুকন সংক্ৰান্ত এটা উপ-কাহিনী সংযোগ কৰি বিষয়বস্তুৰ সাৰ্বজনীনতা বৃদ্ধি কৰিবলৈ যত্ন কৰিছিল। শ্বেইক্সপীয়েৰৰ দৰে বেজবৰুৱায়ো এই নাটক খনত সহধৰ্মিতা আৰু বৈপৰীত্যৰ ভিত্তিত চিত্ৰাংকন কৰিছে। বৰগোহাঁই আৰু বুঢ়াগোহাঁই চৰিত্ৰ দুটা বৈপৰীত্যৰ ভিত্তিত অংকন কৰাৰ বিপৰীতে ৰাজমাও আৰু বৰগোহাঁই চৰিত্ৰ দুটা সহধৰ্মিতাৰ ভিত্তিত বেজবৰুৱাই অংকন কৰিছে।

চক্ৰৱৰ্তী ৰাজাগোপালাচাৰীৰ জন্ম হয় ১৮৭৯ চনত মাদ্ৰাছ প্ৰেছিডেন্সীৰ অন্তৰ্গত তামিলনাডুৰ থোৰাপল্লী গাঁৱত। পিতাক আছিল মুন্সিফ। ৰাজাজী সৰুৰে পৰা পঢ়াত বৰ চোকা বুদ্ধিৰ আছিল। কিন্তু সৰু কালত হোৱা তেওঁৰ চকুৰ অসুখৰ বাবে, সৰু কালছোৱাত তেওঁক পঢ়া-শুনাত বৰ আমনি দিছিল। কিন্তু তেনে অসুখত ভুগিও তেওঁ পঢ়া-শুনাত সদায় সুনাম আৰ্জিছিল।

জাতি নেউলৰ দেহৰ আকাৰ মধ্যমীয়া, ছালৰ ৰং ৰঙচুৱা মুগা, ঠেং কেইটা ক'লা চানেকীয়া (Blackish) আৰু ভোবোৰা (bushy) নেজডালৰ আগটো বগা৷ ইয়াৰ দেহৰ দৈৰ্ঘ্য প্ৰায় ৩৬-৪৫ ছে: মি: আৰু নেজৰ দৈৰ্ঘ্য ৪৫ ছে:মি৷ জাতি নেউলৰ দেহৰ ওজন প্ৰায় ০.৯-১.৭ কিলোগ্ৰাম৷ ইয়াৰ মতাবোৰৰ দেহৰ আকাৰ মাইকী নেউলতকৈ ডাঙৰ হয়৷

মাৰ্কিন যুক্তৰাষ্ট্ৰ উত্তৰ আমেৰিকা মহাদেশত অৱস্থিত পঞ্চাশখন ৰাজ্য অাৰু এখন যুক্তৰাষ্ট্ৰীয় জিলাৰে গঠিত এখন যুক্তৰাষ্ট্ৰীয় সাংবিধানিক গণতন্ত্ৰিক ৰাষ্ট্ৰ। এই দেশ ইউনাইটেড ষ্টেট্চ অব আমেৰিকা নামেৰেও জনাজাত। পশ্চিমে প্ৰশান্ত অাৰু পূবে আটলান্টিক মহাসাগৰৰ মধ্যস্থলত এই ৰাষ্ট্ৰ অৱস্থিত; উত্তৰ অাৰু দক্ষিণ সীমান্তত যথাক্ৰমে কানাডা অাৰু মেক্সিকো ৰাষ্ট্ৰদ্বয় অৱস্থিত। আলাস্কা ৰাজ্যখন মহাদেশৰ উত্তৰ-পশ্চিমত অৱস্থিত; এই ৰাজ্যৰ পূব সীমাত কানাডা অাৰু পশ্চিমে বেৰিং প্রণালী; তাৰ কাষতে ৰাছিয়া। অানহাতে হাৱাই ৰাজ্যখন মধ্য-প্রশান্ত মহাসাগৰীয় অঞ্চলত অৱস্থিত এটি দ্বীপপুঞ্জ। ইয়াৰোপৰি কেৰিবিয়ান অাৰু প্রশান্ত মহাসাগৰীয় অঞ্চলৰ অসংখ্য দ্বীপপুঞ্জ মাৰ্কিন যুক্তৰাষ্ট্ৰ অন্তৰ্ভুক্ত।

বুৰঞ্জীবিদ ড: সূৰ্য্যকুমাৰ ভূঞাৰ গ্ৰন্থ ""কোঁৱৰ বিদ্ৰোহ""ত বৰ্ণনা কৰা আহোম স্বৰ্গদেউ চুন্যেওফাৰ দিনত হোৱা বিদ্ৰোহৰ আলম লৈ ফণী শৰ্মাই বুৰঞ্জীমূলক নাটক ""ভোগজৰা"" লিখি উলিয়ায়। তেখেতৰ প্ৰথম বোলছবি জয়মতীও বুৰঞ্জীমূলক ঘটনাৰ ওপৰতে আধাৰিত আছিল আৰু ইয়াৰ পৰিচালক জ্যোতিপ্ৰসাদ আগৰৱালা এই নতুনচাম নাট্যকাৰৰ ভিতৰত আছিল অন্যতম। স্থানীয় কাহিনীক ভিত্তি কৰি জ্যোতিপ্ৰসাদে শোণিত কুঁৱৰী, কাৰেঙৰ লিগিৰী, লভিতা আদি নাটক ৰচনা কৰিছিল। জ্যোতিপ্ৰসাদৰে পদানুসৰণ কৰি ফণী শৰ্মাই অসমীয়া মানুহ আৰু সংস্কৃতিৰ পৰিচয় বহন কৰা কেইবাখনো নাট লিখে।